SET ปิดพุ่ง 16 จุด คลายกังวลสถานการณ์ “โควิด-19” โบรกฯแนะลงทุนกลุ่มแบงก์-พลังงาน-สื่อสาร
SET ปิดพุ่ง 16 จุด คลายกังวลสถานการณ์ "โควิด-19" โบรกฯแนะลงทุนกลุ่มแบงก์-พลังงาน-สื่อสาร โดยดัชนีปิดตลาดวันนี้ ที่ระดับ 1,539.84 จุด บวก 15.91 จุด หรือ 1.04% มูลค่าการซื้อขาย 5.48 หมื่นล้านบาท
12 ก.พ. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,539.84 จุด บวก 15.91 จุด หรือ 1.04% มูลค่าการซื้อขาย 5.48 หมื่นล้านบาท
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นในทิศทางเดียวกับตลาดหุ้นในภูมิภาคเอเชียที่ส่วนใหญ่ปรับตัวขึ้น หลังจากที่สถานการณ์ไวรัสโคโรนาสายพันธุ์ใหม่ (โควิด-19) ดูจะผ่อนคลายขึ้น จากจำนวนผู้ติดเชื้อที่เพิ่มขึ้นในอัตราที่ลดลง และทางประธานธนาคารกลางสหรัฐ (เฟด) ก็ยังมองบวกต่อเศรษฐกิจสหรัฐฯที่เริ่มมีเสถียรภาพมากขึ้น อีกทั้งยังแสดงให้เห็นว่าไม่ได้กังวลมากกับเรื่องโควิด-19
ทั้งนี้ ตลาดบ้านเราได้รับแรงหนุนจากหุ้นในกลุ่มธนาคาร, กลุ่มพลังงาน, กลุ่มโรงกลั่น และกลุ่มสื่อสาร ที่ต่างปรับตัวขึ้นกัน โดยในเรื่องของงบประมาณ ปี 63 ก็คาดว่าจะปลดล็อกได้ในเร็ว ๆ นี้ สำหรับคืนนี้ให้ติดตามถ้อยแถลงของประธานเฟด และการประชุมกลุ่มประเทศผู้ส่งออกน้ำมัน (โอเปก)ในรอบต่อไป
สำหรับแนวโน้มการลงทุนในวันพรุ่งนี้ (13 ก.พ.) นายศราวุธ กล่าวว่า ตลาดฯยังมีโอกาสปรับตัวขึ้นได้ พร้อมแนะให้ลงทุนหุ้นที่เกี่ยวข้องกับเศรษฐกิจ อย่างหุ้นในกลุ่มธนาคาร, กลุ่มพลังงาน และกลุ่มสื่อสาร น่าจะปรับตัวขึ้นได้ โดยให้แนวรับ 1,530 จุด ส่วนแนวต้าน 1,550 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM        มูลค่าการซื้อขาย 2,484.93 ล้านบาท  ปิดที่  31.25 บาท ราคาไม่เปลี่ยนแปลง
SCB        มูลค่าการซื้อขาย 2,435.83 ล้านบาท  ปิดที่ 101.00 บาท เพิ่มขึ้น 3.50 บาท
EA         มูลค่าการซื้อขาย 2,208.44 ล้านบาท  ปิดที่  49.25 บาท เพิ่มขึ้น 2.00 บาท
ADVANC     มูลค่าการซื้อขาย 1,937.51 ล้านบาท  ปิดที่ 200.00 บาท เพิ่มขึ้น 3.50 บาท
PTTEP      มูลค่าการซื้อขาย 1,792,35 ล้านบาท  ปิดที่ 127.50 บาท เพิ่มขึ้น 2.00 บาท
 
ตลาดหุ้นเอเชีย
